pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กบี้”เปิดงานครบ 27 ปี สปส. มุ่งมั่นสานต่อคุ้มครองผู้ประกันตนกว่า 12 ล้านคน
วันศุกร์ที่ 1 กันยายน 2560
“บิ๊กบี้”เปิดงานครบ 27 ปี สปส. มุ่งมั่นสานต่อคุ้มครองผู้ประกันตนกว่า 12 ล้านคน
รมว.แรงงาน เปิดงานและมอบโล่รางวัลเชิดชูเกียรติผู้ทําคุณประโยชน์ เนื่องในวันคล้ายวันครบรอบ 27 ปี สํานักงานประกันสังคม ยืนยัน มุ่งมั่นวางรากฐานคุ้มครองผู้ประกันตนกว่า 12 ล้านคน
รมว.แรงงาน เปิดงานและมอบโล่รางวัลเชิดชูเกียรติผู้ทําคุณประโยชน์ เนื่องในวันคล้ายวันครบรอบ 27 ปี สํานักงานประกันสังคม ยืนยัน มุ่งมั่นวางรากฐานคุ้มครองผู้ประกันตนกว่า 12 ล้านคน ขณะที่เลขาธิการ สปส. ย้ํา ขอให้ผู้ประกันตนมั่นใจ โรงพยาบาลในเครือข่าย 236 แห่ง สามารถให้บริการได้เป็นอย่างดี
พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานเปิดงานและมอบโล่รางวัล
เชิดชูเกียรติแก่หน่วยงานและบุคคลผู้ทําคุณประโยชน์ให้แก่สํานักงานประกันสังคม เนื่องในวันคล้ายวันจัดตั้งสํานักงานประกันสังคม ครบรอบ 27 ปี ในวันที่ 3 กันยายน 2560 ณ อาคารเอนกประสงค์ ชั้น 4 สํานักงานประกันสังคม โดยกล่าวว่า สํานักงานประกันสังคมมุ่งมั่นวางรากฐานให้ผู้ประกันตนที่มีมากกว่า 12 ล้านคนได้รับการคุ้มครองสิทธิประโยชน์ในทุกด้าน ซึ่งในช่วง 3 ปีที่ผ่านมา กระทรวงแรงงาน ได้ปฏิรูปประกันสังคม อาทิ การปรับเพิ่มสิทธิประโยชน์ให้ผู้ประกันตน พัฒนาการให้บริหารผ่านระบบอิเล็กทรอนิกส์ เพิ่มความสะดวก รวดเร็วมากยิ่งขึ้น การเข้าสู่ปีที่ 28 ของสํานักงานประกันสังคม ถือว่าได้รับบทบาทครั้งสําคัญในเวทีการเป็นเจ้าภาพการจัดประชุมคณะกรรมการบริหารสมาคมการประกันสังคมอาเซียน ครั้งที่ 34 ณ จังหวัดอุดรธานี ซึ่งเลขาธิการสํานักงานประกันสังคมรับมอบตําแหน่งประธานสมาคม ASSA รวมทั้งการสร้างเครือข่ายความร่วมมือในระดับภูมิภาคอาเซียน เพื่อแสดงศักยภาพในการมุ่งมั่นสานต่อภารกิจความคุ้มครองให้กับคนทุกกลุ่ม โดยเฉพาะแรงงานนอกระบบ
นายสุรเดช วลีอิทธิกุล เลขาธิการสํานักงานประกันสังคม กล่าวว่า สํานักงานประกันสังคมได้ปรับปรุงสิทธิประโยชน์ของผู้ประกันตนเพื่อให้เพิ่มขึ้นมากมาย โดยเฉพาะค่ารักษาพยาบาล ซึ่งในช่วง 2 ปีที่ผ่านมาได้ปรับปรุงสิทธิประโยชน์เพิ่มขึ้นรวม 13 รายการ ซึ่งจะส่งผลให้ผู้ประกันตนมีความมั่นคงในชีวิตในส่วนของบริการที่ได้พัฒนาเพื่อให้ผู้ประกันตนได้ทําธุรกรรมผ่านช่องทางที่สะดวก รวดเร็ว ผ่านสมาร์ทโฟน สามารถเข้าสู่แอพพลิเคชั่น SSO Connect โดยสามารถตรวจสอบสิทธิ การสะสมเงินสมทบ การเปลี่ยนโรงพยาบาล นอกจากนี้ ในปี 2560 มีโรงพยาบาลที่ให้ความร่วมมือในการดูแลผู้ประกันตนเป็นอย่างดีซึ่งมีโรงพยาบาลในดวงใจจํานวน 17 แห่ง ที่มีระบบมาตรฐาน และที่สําคัญจะไม่มีข้อร้องเรียนในตลอดปี ทั้งนี้ในปี 2560 มีโรงพยาบาลในเครือข่ายประกันสังคมทั้งของรัฐและเอกชนจํานวนทั้งสิ้น 237 แห่ง ส่วนในปี 2561 จะมีโรงพยาบาลเอกชนออกจากระบบจํานวน 3 แห่ง และเข้ามาเพิ่มอีก 2 แห่ง รวมแล้วทั้งหมด 236 แห่ง ซึ่งสามารถให้บริการผู้ประกันตนจํานวนกว่า 12 ล้านคนได้เป็นอย่างดี
--------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
1 กันยายน 2560
รัฐบาลไทย-ข่าวทำเนียบรัฐบาล-กระทรวงอุตสาหกรรมร่วมบริการอาหารและเครื่องดื่มในกิจกรรมจิตอาสา“ชีวิตวิถีใหม่ ใต้ร่มพระบารมี..เราสร้างไปด้วยกัน” ณ ท้องสนามหลวง
วันศุกร์ที่ 31 กรกฎาคม 2563
กระทรวงอุตสาหกรรมร่วมบริการอาหารและเครื่องดื่มในกิจกรรมจิตอาสา“ชีวิตวิถีใหม่ ใต้ร่มพระบารมี..เราสร้างไปด้วยกัน” ณ ท้องสนามหลวง
กระทรวงอุตสาหกรรม ร่วมจัดอาหารและเครื่องดื่มบริการประชาชน ในกิจกรรมจิตอาสา “ชีวิตวิถีใหม่ใต้ร่มพระบารมี..เราสร้างไปด้วยกัน” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว  วันที่  28  กรกฎาคม  2563  ณ บริเวณท้องสนามหลวง
วันนี้ (31 กรกฎาคม 2563) กระทรวงอุตสาหกรรม ร่วมจัดอาหารและเครื่องดื่มบริการประชาชน ในกิจกรรมจิตอาสา “ชีวิตวิถีใหม่ใต้ร่มพระบารมี..เราสร้างไปด้วยกัน” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว วันที่ 28 กรกฎาคม 2563 ณ บริเวณท้องสนามหลวง นําทีมโดย นางวรวรรณ ชิตอรุณ รองปลัดกระทรวงอุตสาหกรรม นางพงษ์ศิริ วรรณศรี ผู้อํานวยกองตรวจราชการ นางรวีวรรณ อุตรนคร ผู้อํานวยการกองกลาง ข้าราชการและเจ้าหน้าที่ ร่วมกิจกรรม สําหรับอาหารและเครื่องดื่มที่ให้บริการ ประกอบด้วย แซนวิช ขนมปังและเครื่องดื่ม จํานวน 400 ชุด ทอดมันและปอเปี๊ยะกุ้ง จํานวน 400 ชุด น้ําอ้อย 400 แก้ว เจเล่ 400 แก้ว ซึ่งได้รับความร่วมมือจากทุกหน่วยงานของกระทรวงอุตสาหกรรมจัดอาหารและเครื่องดื่ม
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานการประชุมคณะกรรมการยุทธศาสตร์ชาติ ครั้งที่ 1/2560
วันอังคารที่ 26 กันยายน 2560
นายกรัฐมนตรี เป็นประธานการประชุมคณะกรรมการยุทธศาสตร์ชาติ ครั้งที่ 1/2560
นายกรัฐมนตรี เป็นประธานการประชุมคณะกรรมการยุทธศาสตร์ชาติ ครั้งที่ 1/2560  โดย ที่ประชุมมีมติเห็นชอบยุทธศาสตร์ชาติ 6 ด้าน 6 คณะ ให้สอดคล้องกับการปฏิรูปประเทศและเกิดผลในทางปฏิบัติจริงต่อการพัฒนาประเทศ
วันนี้ (26 กันยายน 2560) เวลา 15.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการยุทธศาสตร์ชาติ ครั้งที่ 1/2560
ภายหลังเลิกการประชุมเวลาประมาณ 16.50 น.นายดนุชา พิชยนันท์ รองเลขาธิการคณะกรรมการพัฒนาการเศรษฐกิจและสังคมแห่งชาติ ได้แถลงข่าวสรุปผลการประชุม ดังนี้
ที่ประชุมได้พิจารณาและมีมติเห็นชอบยุทธศาสตร์ชาติ 6 ด้าน 6 คณะ ได้แก่ ด้านความมั่นคง ด้านการสร้างความสามารถในการแข่งขัน ด้านการพัฒนาและเสริมสร้างศักยภาพทรัพยากรมนุษย์ ด้านการสร้างโอกาสและความเสมอภาคทางสังคม ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม และด้านการปรับสมดุลและพัฒนาระบบการบริหารจัดการภาครัฐ โดยยกร่างทุกด้าน ใช้เวลา 120 วัน หลังจากนั้นเป็นกระบวนการรับฟังความคิดเห็นในระดับชาติจากภาคประชาชนทุกภาคส่วน เป็นเวลา 30 วัน จากนั้นสรุปเนื้อหากลับมายังคณะกรรมการฯ หากมีมติเห็นชอบก็จะนําเสนอต่อคณะรัฐมนตรีเพื่อพิจารณาให้ความเห็นชอบ แล้วนําเสนอต่อสภานิติบัญญัติแห่งชาติ (สนช.) หากมีมติเห็นชอบจะนําทูลเกล้าฯ เพื่อทรงลงพระปรมาภิไธย แล้วหลังจากนั้นจะประกาศในราชกิจจานุเบกษาเพื่อบังคับใช้ต่อไป
นอกจากนี้ นายวิษณุ เครืองาม รองนายกรัฐมนตรี ได้กล่าวชี้แจงต่อที่ประชุมฯ ถึงเรื่อง การเชื่อมโยงการปฏิรูปประเทศและยุทธศาสตร์ชาติเข้าด้วยกัน ซึ่งถือว่าเป็นภาคบังคับ และเป็นนโยบายสําคัญที่จะขับเคลื่อนประเทศให้เป็นไปในทิศทางเดียวกัน โดยทํางานประสานร่วมกันอย่างบูรณาการ เพื่อให้เกิดผลในทางปฏิบัติจริง ในการพัฒนาประเทศอย่างเป็นรูปธรรมต่อไป
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนชาวพุทธสืบทอดพระศาสนา เจริญสติรู้เท่าทันกาย วาจา ใจ ละกิเลสจากความเห็นแก่ตัว ส่งเสริมให้บ้านเมืองสงบสุข พร้อมแจ้งเตือนร้านค้างดขายเหล้าในวันวิสาขบูชา
วันอังคารที่ 29 พฤษภาคม 2561
นายกรัฐมนตรีเชิญชวนชาวพุทธสืบทอดพระศาสนา เจริญสติรู้เท่าทันกาย วาจา ใจ ละกิเลสจากความเห็นแก่ตัว ส่งเสริมให้บ้านเมืองสงบสุข พร้อมแจ้งเตือนร้านค้างดขายเหล้าในวันวิสาขบูชา
นายกรัฐมนตรีเชิญชวนชาวพุทธสืบทอดพระศาสนา เจริญสติรู้เท่าทันกาย วาจา ใจ ละกิเลสจากความเห็นแก่ตัว ส่งเสริมให้บ้านเมืองสงบสุข พร้อมแจ้งเตือนร้านค้างดขายเหล้าในวันวิสาขบูชา
วันนี้ (29 พฤษภาคม 2561) พลเอก ประยุทธ์ จันทร์โอชา นายกรัฐมนตรี เชิญชวนพุทธศาสนิกชนร่วมสืบสานพระพุทธศาสนา เนื่องในวันวิสาขบูชา ซึ่งเป็นวันสําคัญสากลของโลก ด้วยการเจริญสติให้รู้เท่าทัน กาย วาจา และใจของตน ตามพระบรมพุทโธวาทของสมเด็จพระสัมมาสัมพุทธเจ้าที่ว่า "สติเป็นเครื่องตื่นอยู่ในโลก" ซึ่งสมเด็จพระสังฆราชได้ประทานเป็นคติธรรมให้แก่ชาวพุทธในปีนี้ด้วย โดยหากทุกคนมีสติรู้เท่าทันก็ย่อมสามารถละความโลภ โกรธ หลง ที่ล้วนเกิดจากความเห็นแก่ตัวได้
“นายกฯ เน้นย้ําว่า พุทธศาสนิกชนควรใช้โอกาสนี้ทําบุญให้ทาน รักษาศีล 5 ฟังธรรม และเวียนเทียน โดยพ่อแม่ผู้ปกครองจะต้องสอนลูกหลานให้เรียนรู้ถึงหลักปฏิบัติอันดีงาม เพราะพุทธศาสนาช่วยน้อมนําชีวิต สร้างคุณธรรม จริยธรรม ทําให้ประเทศสงบสุข ประชาชนปลอดภัย และครอบครัวยั่งยืน”
นอกจากนี้ นายกรัฐมนตรียังฝากเตือนผู้ประกอบการร้านค้า ร้านอาหารต่าง ๆ ด้วยว่า วันนี้งดจําหน่ายเครื่องดื่มแอลกอฮอล์ทุกชนิด ตามมาตรการควบคุมการขายเครื่องดื่มแอลกอฮอล์ในวันสําคัญทางศาสนาโดยเจ้าหน้าที่ตํารวจจะกวดขันจับกุมผู้ที่ฝ่าฝืนกฎหมาย ทั้งการจําหน่ายและการดื่มในสถานที่ห้าม พร้อมทั้งรณรงค์ให้พี่น้องประชาชนงดดื่มเครื่องดื่มแอลกอฮอล์ด้วย ทั้งนี้ ผู้ใดพบเห็นการกระทําความผิดสามารถแจ้งข้อมูลเบาะแสได้ที่ สายด่วน 191 หรือ 1599
.......
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร.จัดอบรมนายจ้าง นักบริหารงานบุคคล เตรียมพร้อมองค์กรสู่ New Normal และ Digital Age
วันจันทร์ที่ 13 กรกฎาคม 2563
กสร.จัดอบรมนายจ้าง นักบริหารงานบุคคล เตรียมพร้อมองค์กรสู่ New Normal และ Digital Age
กรมสวัสดิการและคุ้มครองแรงงาน จัดอบรมหลักสูตรนักบริหารงานบุคคลขั้นสูง มุ่งเสริมสร้างศักยภาพ
นักบริหารงานบุคคล ขับเคลื่อนองค์กรสู่ New Normal และ Digital Age ควบคู่การพัฒนาคุณภาพชีวิตแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยภายหลังเป็นประธานเปิดการอบรมหลักสูตรนักบริหารขั้นสูง ประจําปีงบประมาณ 2563 ณ โรงแรมรามาดา บาย วินแดม กรุงเทพฯ   เจ้าพระยาปาร์ค ว่า กสร.ได้จัดอบรมนักบริหารงานบุคคลขั้นสูงขึ้น เพื่อให้ผู้เข้ารับการอบรมได้มีความรู้ ความเข้าใจเกี่ยวกับกฎหมายแรงงาน มาตรฐานแรงงานไทย และแนวปฏิบัติ การใช้แรงงานที่ดี สามารถนําความรู้ไปปรับใช้ในการบริหารงานบุคคลขององค์กรได้อย่างมีประสิทธิภาพ โดยเฉพาะหลังการเปลี่ยนแปลงที่เกิดขึ้นจากผลของวิกฤตโรคติดเชื้อไวรัส โคโรนา 2019 (COVID-19) สถานประกอบกิจการหลายแห่งต้องปรับตัวเพื่อรองรับตลาดและการแข่งขันในยุคดิจิทัล (Digital Age) การเปลี่ยนแปลงของสภาพแวดล้อม และพฤติกรรมของพนักงานในองค์กร เช่น การทํางานในรูปแบบ Work From Home การประชุมหรืออบรมในรูปแบบ Video Conference เป็นต้น เพื่อการขับเคลื่อนองค์กรสู่ New Normal และ Digital Age อย่างเต็มตัว เพื่อให้ธุรกิจและวิถีชีวิตยังสามารถดําเนินต่อไปได้ ทั้งนี้หลักสูตรนักบริหารงานบุคคลขั้นสูง จึงเป็นหลักสูตรที่ให้ความรู้ด้านการบริหารกฎหมายแรงงาน การบริหารงานบุคคล และการศึกษาคดีแรงงานในอันที่จะทําให้ผู้เข้ารับการอบรมสามารถนําความรู้ แนวคิด และหลักการของแต่ละหัวข้อวิชาไปประยุกต์ใช้ให้เหมาะสมกับสภาพการณ์ของสถานประกอบกิจการได้อย่างมีประสิทธิภาพและประสิทธิผล นําไปสู่การลดปัญหาข้อขัดแย้งด้านแรงงาน ส่งผลต่อขวัญกําลังใจ และคุณภาพชีวิตที่ดีของพนักงาน
นายอภิญญา กล่าวต่อว่า การอบรมหลักสูตรนักบริหารงานบุคคลขั้นสูง ประจําปีงบประมาณ 2563
จัดขึ้นระหว่างวันที่ 13 - 23 กรกฎาคม 2563 รวมระยะเวลา 9 วัน ผู้เข้าอบรมประกอบด้วยนายจ้าง เจ้าของสถานประกอบกิจการ กรรมการผู้จัดการ หุ้นส่วนผู้จัดการ และผู้จัดการบริหารงานบุคคล ทั่วประเทศ จํานวน 40 คน
ผู้เข้ารับการอบรมจะได้รับความรู้จากวิทยากรผู้ทรงคุณวุฒิ การแบ่งปันความรู้และแลกเปลี่ยนประสบการณ์ ระหว่างกัน อีกทั้งยังได้เรียนรู้จากสถานประกอบกิจการที่เป็นต้นแบบในการบริหารจัดการด้านแรงงานที่ดีเยี่ยม เพื่อนํามาเป็นแนวทางพัฒนาตนเองสู่การเป็นนักบริหารงานบุคคลขั้นสูง และเป็นเครือข่ายการบริหารงานบุคคลในการขับเคลื่อนงานในภารกิจให้บรรลุวิสัยทัศน์ “แรงงานมีคุณภาพชีวิตที่ดี ได้รับความเป็นธรรมอย่างทั่วถึงและยั่งยืน” ต่อไป
รัฐบาลไทย-ข่าวทำเนียบรัฐบาล-"ไอแบงก์”แจ้งปิดปรับปรุงระบบชั่วคราว  21 – 23 ส.ค. 63 เพื่อพัฒนาระบบและเพิ่ม ประสิทธิภาพในการให้บริการ
วันอังคารที่ 18 สิงหาคม 2563
"ไอแบงก์”แจ้งปิดปรับปรุงระบบชั่วคราว  21 – 23 ส.ค. 63 เพื่อพัฒนาระบบและเพิ่ม ประสิทธิภาพในการให้บริการ
ไอแบงก์ขอแจ้งช่องทางและบริการที่ไม่สามารถใช้งานชั่วคราว ตั้งแต่วันศุกร์ที่ 21 สิงหาคม 2563  เวลา 23.00 น.ถึงวันอาทิตย์ที่ 23 สิงหาคม 2563 เวลา 23.59 น. ซึ่งจะทําให้บัตร ATM ของไอแบงก์ไม่สามารถใช้บริการ
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า ตามที่ไอแบงก์จะดําเนินการปิดปรับปรุงระบบชั่วคราว เพื่อพัฒนาระบบและเพิ่มประสิทธิภาพในการให้บริการลูกค้ามากยิ่งขึ้น ไอแบงก์ จึงขอแจ้งช่องทางและบริการที่ไม่สามารถใช้งานชั่วคราว ตั้งแต่วันศุกร์ที่ 21 สิงหาคม 2563 เวลา 23.00 น.ถึงวันอาทิตย์ที่ 23 สิงหาคม 2563 เวลา 23.59 น. ซึ่งจะทําให้บัตร ATM ของไอแบงก์ไม่สามารถใช้บริการที่เครื่อง ATM ของไอแบงก์และต่างธนาคารได้ พร้อมทั้งบัตร ATM ของธนาคารอื่น ไม่สามารถใช้บริการที่เครื่อง ATM ของไอแบงก์ได้ และการโอนเงินมายังบัญชีไอแบงก์ ไม่สามารถทํารายการผ่านทุกช่องทางได้) รวมถึงสาขาของไอแบงก์ ปิดทุกสาขา โดยจะกลับมาเปิดให้บริการปกติในวันจันทร์ที่ 24 สิงหาคม 2563 ขอความกรุณาลูกค้าวางแผนการทําธุรกรรม และเตรียมเงินเพื่อใช้จ่ายในช่วงวันเวลาดังกล่าว ธนาคารขออภัยเป็นอย่างสูงในความไม่สะดวก และสามารถสอบถามรายละเอียดเพิ่มเติม โทร.1302 ในเวลาทําการ (08.30-18.30 น.)
ฝ่ายสื่อสารและภาพลักษณ์องค์กร
โทร 02-6506999 ต่อ 2228,6929,2450
รัฐบาลไทย-ข่าวทำเนียบรัฐบาล-สำนักงานสลากฯ ตัดโควตาตลอดชีพ ขายสลากเกินราคา หรือขายต่อเพื่อนำไปรวมชุด
วันพุธที่ 1 กุมภาพันธ์ 2560
สํานักงานสลากฯ ตัดโควตาตลอดชีพ ขายสลากเกินราคา หรือขายต่อเพื่อนําไปรวมชุด
สํานักงานสลากกินแบ่งรัฐบาลตัดโควตาตลอดชีพ ขายสลากเกินราคา หรือขายต่อเพื่อนําไปรวมชุด
ผู้ช่วยศาสตราจารย์ธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล เปิดเผยว่า คณะกรรมการสลากฯ ได้มีหนังสือตักเตือน สมาคม องค์กรมูลนิธิกว่า 127 แห่งทั่วประเทศ ที่นําสลากไปจําหน่ายไม่เป็นไปตามที่ระบุไว้ในเงื่อนไขของสัญญา ซึ่งขณะนี้เป็นการเตือนครั้งที่ 1 หากเตือนครั้งที่ 2 และครั้งที่ 3 จะมีบทลงโทษรุนแรงขึ้น ขณะที่รายย่อย 739 รายทั้งในส่วนกลางและส่วนภูมิภาคที่กระทําผิดนําสลากขายต่อเพื่อรวมชุดโดยไม่ขายเอง ถือว่าเป็นกลุ่มแสวงหากําไรไม่ประกอบอาชีพสลากโดยตรง จึงตัดสิทธิ์รับสลากไปขายในกลุ่มดังกล่าวเพื่อต้องการจัดสรรสลากให้ผู้ค้าตัวจริง ทั้งนี้ในการประชุมบอร์ดจากนี้ไป ทุกครั้งจะมีการพิจารณาตัดสิทธิ์ตัวแทนจําหน่ายทั่วประเทศที่ไม่ปฏิบัติตามเงื่อนไขสัญญา
นอกจากนี้ ที่ประชุมบอร์ดสลากยังย้ํามติเดิมเกี่ยวกับการคุมเข้มตัวแทนจําหน่ายรายย่อยทั้งผู้ได้รับโควตาและผู้จองสลากผ่านธนาคารกรุงไทย หากตรวจพบจําหน่ายเกินราคาหรือนําสลากไปขายต่อเพื่อรวมชุด จะยกเลิกสัญญาการรับสลากไปจําหน่าย รวมถึงตัดสิทธิ์เป็นผู้ลงทะเบียนจองผ่านระบบธนาคารกรุงไทยและไม่ให้จําหน่ายสลากอีกต่อไป เนื่องจากเป็นบุคคลที่ได้สลากแล้วนําไปขายต่อลักษณะเก็งกําไรไม่ใช่ผู้ประกอบอาชีพโดยตรงในการขายสลาก
นอกจากมาตรการสําหรับตัวแทนรายย่อยแล้ว ส่วนของสมาคม องค์กร มูลนิธิที่จําหน่ายสลากไม่เป็นไปตามวัตถุประสงค์ในการรับสลากไปจําหน่าย ก็จะมีมาตรการดําเนินการเช่นเดียวกัน ทั้งนี้ ยอมรับว่าตั้งแต่รัฐบาลคุมเข้มเรื่องกําหนดราคา 80 บาท ทุกแผงขายสลาก 80 บาท หลายแผงมีการรวมชุดจําหน่าย เนื่องจากผู้ซื้อต้องการถูกรางวัลจํานวนมาก จึงสั่งให้ผู้ขายรวมชุดมาตอบสนองความต้องการของผู้ซื้อ ขณะที่คนขายยอมรับว่ามีต้นทุนจึงคิดราคาสูงกว่าเดิม ในส่วนของสํานักงานสลากฯ มีความพยายามกวดขันอยู่ตลอด เพื่อไม่ให้สลากชุดมีราคาสูงเกินไป และได้สั่งการให้ผู้ตรวจการลงพื้นที่ติดตามการเปลี่ยนแปลงราคาตลาดสลากอย่างต่อเนื่อง เพื่อเป็นการปรับสมดุลปริมาณสลากในการเข้าสู่โร้ดแมประยะที่ 3 ที่คณะกรรมการสลากฯกําหนดไว้
ท้ายนี้ โฆษกสํานักงานสลากฯ ได้กล่าวว่า ในปีนี้ สํานักงานสลากฯ มุ่งหมายให้เป็นปีแห่งการต่อต้านการพนันโดยจะมีการจัดกิจกรรมรณรงค์อย่างต่อเนื่องเพื่อสร้างความรู้ ความเข้าใจและตระหนักถึงโทษภัยของการพนัน เพื่อสร้างสังคมที่มีความสุข มั่นคง มั่งคั่ง ยั่งยืนตามนโยบายรัฐบาลต่อไป
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ประธานกลุ่มอุตสาหกรรมผู้ผลิตเครื่องมือแพทย์และสุขภาพ สอท. หารือแนวทางการดำเนินงานและรับฟังนโยบายของกระทรวงอุตฯต่ออุตสาหกรรมผู้ผลิตเครื่องมือแพทย์ฯ
วันอังคารที่ 10 มีนาคม 2563
ประธานกลุ่มอุตสาหกรรมผู้ผลิตเครื่องมือแพทย์และสุขภาพ สอท. หารือแนวทางการดําเนินงานและรับฟังนโยบายของกระทรวงอุตฯต่ออุตสาหกรรมผู้ผลิตเครื่องมือแพทย์ฯ
นายภานุวัฒน์ ตริยางกูรศรี  รองปลัดกระทรวงอุตสาหกรรม ให้ ประธานกลุ่มอุตสาหกรรมผู้ผลิตเครื่องมือแพทย์และสุขภาพ สภาอุตสาหกรรมแห่งประเทศไทย  เข้าพบ หารือแนวทางการดําเนินงานและรับฟังนโยบายของกระทรวงอุตฯต่ออุตสาหกรรมผู้ผลิตเครื่องมือแพทย์ฯ
วันนี้ (10 มีนาคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม ให้ นายอดิศร อาภาสุทธิรัตน์ ประธานกลุ่มอุตสาหกรรมผู้ผลิตเครื่องมือแพทย์และสุขภาพ สภาอุตสาหกรรมแห่งประเทศไทย และคณะกรรมการกลุ่มฯ เข้าพบ เพื่อแนะนําคณะกรรมการชุดใหม่ซึ่งมีวาระ 2 ปี (2563-2565) และหารือแนวทางการดําเนินงาน รับฟังนโยบายของ กระทรวงอุตสาหกรรมที่มีต่ออุตสาหกรรมผู้ผลิตเครื่องมือแพทย์ฯ โดยกลุ่มฯ ต้องการให้มีการบูรณาการเชิงลึกด้านข้อมูลผู้ประกอบการทั้งที่เป็นสมาชิกและไม่เป็นสมาชิกของกลุ่มฯ อีกทั้ง ต้องการให้ผลักดันด้านตลาดเครื่องมือแพทย์ไทยในเชิงนโยบาย ณ ห้องประชุม 3 ชั้น 3 สํานักงานปลัดกระทรวงอุตสาหกรรม
ทั้งนี้ สํานักงานเศรษฐกิจอุตสาหกรรม อยู่ระหว่างการจัดทํา (ร่าง) แนวทางการพัฒนาอุตสาหกรรมเครื่องมือแพทย์ ทั้งในด้าน การกระตุ้นอุปสงค์ สนับสนุนอุปทาน และ สร้างปัจจัยสนับสนุน รวมถึงได้มีการวาง Roadmap ผลิตภัณฑ์เป้าหมายในการพัฒนา แบ่งเป็น ระยะสั้น ระยะกลาง และ ระยะยาว อีกทั้ง กรมส่งเสริมอุตสาหกรรม ได้จัดทําโครงการพัฒนาศักยภาพและเชื่อมโยงอุตสาหกรรมการแพทย์ครบวงจร ในปีงบประมาณ 2563-2564 โดยนําวิทยาศาสตร์ เทคโนโลยี หรือความคิดสร้างสรรค์ มาประยุกต์ใช้ดําเนินธุรกิจ SME ด้านการเพิ่มผลิตภาพ พัฒนาองค์ความรู้และทักษะฝีมือ สร้างเครือข่ายการรวมกลุ่มอุตสาหกรรมเครื่องมือแพทย์ นักวิจัย ผู้ประกอบการ SMEs ให้ได้รับการพัฒนาทักษะในการดําเนินธุรกิจที่ขับเคลื่อนด้วยงานวิจัยและนวัตกรรมอีกด้วย
รัฐบาลไทย-ข่าวทำเนียบรัฐบาล-สธ.จับมือโรงเรียนแพทย์ตั้งทีมวิจัยพลาสมารักษาโควิด19
วันจันทร์ที่ 20 เมษายน 2563
สธ.จับมือโรงเรียนแพทย์ตั้งทีมวิจัยพลาสมารักษาโควิด19
กรมการแพทย์จับมือโรงเรียนแพทย์ตั้งทีมวิจัยพลาสมาจากผู้ป่วยที่หายแล้ว ขอรับบริจาคตัวอย่างเพื่อศึกษาวิจัย พร้อมปรับใช้การแพทย์วิถีใหม่ เน้นสื่อสารด้วยเทคโนโลยีดิจิทัลตั้งแต่คัดกรองจนถึงเข้าพบแพทย์ พร้อมจัดทีมแพทย์พยาบาลไม่ให้ทํางานข้ามทีมระหว่างกัน
กรมการแพทย์จับมือโรงเรียนแพทย์ตั้งทีมวิจัยพลาสมาจากผู้ป่วยที่หายแล้ว ขอรับบริจาคตัวอย่างเพื่อศึกษาวิจัย พร้อมปรับใช้การแพทย์วิถีใหม่ เน้นสื่อสารด้วยเทคโนโลยีดิจิทัลตั้งแต่คัดกรองจนถึงเข้าพบแพทย์ พร้อมจัดทีมแพทย์พยาบาลไม่ให้ทํางานข้ามทีมระหว่างกัน ลดความเสี่ยงติดเชื้อข้ามกลุ่มในบุคลากรทางการแพทย์ด้วยกันเอง
บ่ายวันนี้ (20 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ เปิดเผยว่า กรมการแพทย์ให้ความสําคัญเรื่องความปลอดภัยของบุคลากรทางการแพทย์ที่ต้องทํางานในช่วงสถานการณ์โควิด19 อย่างสูงสุด นําแนวทางการแพทย์วิถีใหม่ (New Normal Medical Services) มาปรับใช้ เน้นการสื่อสารผ่านเทคโนโลยีดิจิทัลกับผู้ป่วยตั้งแต่ยังไม่มารับบริการที่โรงพยาบาลเพื่อซักประวัติ คัดกรอง นัดหมาย ลดความเสี่ยงทั้งผู้ให้บริการและผู้ป่วยรายอื่นในโรงพยาบาล พร้อมมีการจัดตารางงานทีมแพทย์พยาบาลที่ไม่ข้ามทีมระหว่างกัน (Cross Over Schedule) ป้องกันกรณีมีบุคลากรติดเชื้อจากกลุ่มหนึ่งแล้วนําไปติดอีกกลุ่มหนึ่ง ซึ่งจะส่งผลให้ต้องกักตัวทําให้กระทบต่อกําลังคนในการทํางานคาดว่าจะช่วยป้องกันการติดเชื้อในโรงพยาบาลได้อีกแนวทางหนึ่ง
นายแพทย์สมศักดิ์ กล่าวต่อว่า ขณะนี้ได้ประสานความร่วมมือกับโรงเรียนแพทย์เพื่อตั้งทีมวิจัยการสกัดพลาสมาจากเลือดผู้ป่วยที่หายแล้วมาวิจัยเพื่อหาวิธีการรักษาผู้ป่วยรายอื่น เนื่องจากตามหลักการของโรคที่เกิดจากเชื้อไวรัสอื่นผู้ป่วยที่หายดีแล้วจะมีภูมิคุ้มกันในร่างกาย เมื่อนํามาสกัดพลาสมาจะใช้รักษาโรคได้ แต่ในกรณีของโควิด19 เป็นโรคใหม่ ทําให้ยังไม่มีองค์ความรู้ทั้งหมด เราจึงอยากขอบริจาคเลือดจากผู้ป่วยที่หายแล้วในช่วงเวลา 15-30 วัน เพื่อนํามาศึกษาวิจัยภูมิต้านทานว่ามีอยู่จริงหรือไม่ต่อไป
ขณะที่ นายแพทย์อนุพงศ์ สุจริยากุล ผู้ทรงคุณวุฒิ กรมควบคุมโรค กล่าวว่า แนวการค้นหาผู้ป่วยเชิงรุก (Active Case Finding) จากในพื้นที่จังหวัดภูเก็ตที่ระบาดต่อเนื่องมาสองเดือนขณะนี้เริ่มคุมได้ พบว่าสถิติการตรวจหาผู้ป่วยด้วยวิธี PCR ในจังหวัดภูเก็ตมีอัตราผลบวกอยู่ที่ร้อยละ 4.65 ส่วนกลุ่มเสี่ยงสูงผลบวกอยู่ที่ร้อยละ 6.28 ถือว่าเป็นตัวเลขที่น่าพอใจ เป็นองค์ความรู้ที่จะนําไปขยายผลต่อด้วยมาตรการเชิงรุกที่ได้มาตรฐาน ขณะนี้เริ่มในพื้นที่เมืองพัทยา 3 จังหวัดชายแดนภาคใต้ และในกรุงเทพมหานคร 2 จุด คือ บางเขน และคลองเตย สามารถค้นพบผู้ติดเชื้อในชุมชนป้องกันการแพร่ระบาดในวงกว้างได้
******************************** 20 เมษายน 2563
********************************
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงดิจิทัลฯ เป็นประธานปิดการฝึกอบรมหลักสูตร “Postal Management”
วันศุกร์ที่ 27 ตุลาคม 2560
ผู้ช่วยปลัดกระทรวงดิจิทัลฯ เป็นประธานปิดการฝึกอบรมหลักสูตร “Postal Management”
ผู้ช่วยปลัดกระทรวงดิจิทัลฯ
นางคนึงนิจ คชศิลา ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีปิดการอบรมและมอบใบประกาศนียบัตรแก่ผู้สําเร็จการฝึกอบรมหลักสูตร “Postal Management” โดยวิทยาลัยการไปรษณีย์แห่งเอเชียและแปซิฟิก (Asia-Pacific Postal College : APPC) จัดขึ้น ระหว่างวันที่ 11 กันยายน – 27 ตุลาคม 2560 เพื่อพัฒนาบุคลากรให้มีความรู้ความสามารถด้านการจัดการ ปรับปรุงประสิทธิภาพการปฏิบัติงานทางด้านการจัดการเชิงกลยุทธ์ กระบวนการด้านการวางแผน การพัฒนาการไปรษณีย์ให้ทันสมัย การจัดการทรัพยากรมนุษย์ การคลัง และการตลาด ซึ่งการฝึกอบรมฯ ในครั้งนี้ มีผู้เข้าร่วมอบรมจากประเทศสมาชิก 8 ประเทศ รวมจํานวน 11 คน ได้แก่ ราชอาณาจักรกัมพูชา สาธารณรัฐประชาชนจีน ญี่ปุ่น สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา สหพันธ์สาธารณรัฐประชาธิปไตยเนปาล สาธารณรัฐสังคมนิยมประชาธิปไตยศรีลังกา และประเทศไทย เมื่อวันที่ 27 ตุลาคม 2560 ณ หอประชุม ชั้น 2 อาคารฝึกอบรมวิทยาลัยการไปรษณีย์แห่งเอเชียและแปซิฟิก ถนนแจ้งวัฒนะ เขตหลักสี่ กรุงเทพฯ
*************************
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.ราชบุรี มุ่งขับเคลื่อนงานสวัสดิการสังคมเพื่อกลุ่มเป้าหมายในพื้นที่
วันอังคารที่ 12 พฤศจิกายน 2562
รมว.พม. ลงพื้นที่ จ.ราชบุรี มุ่งขับเคลื่อนงานสวัสดิการสังคมเพื่อกลุ่มเป้าหมายในพื้นที่
รมว.พม. ลงพื้นที่ จ.ราชบุรี มุ่งขับเคลื่อนงานสวัสดิการสังคมเพื่อกลุ่มเป้าหมายในพื้นที่
วันที่ 11 พ.ย. 62 เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดราชบุรี เพื่อติดตามผลการขับเคลื่อนงานด้านสังคมตามภารกิจของกระทรวงการพัฒนาสังคมและความมั่นคงของมนุษย์ (พม.) โดยเยี่ยมชม “มหกรรมการขับเคลื่อนงานสวัสดิการด้านสังคมในพื้นที่จังหวัดราชบุรี” และพบปะพูดคุยกับประชาชนในพื้นที่ เพื่อทราบถึงปัญหาและความต้องการด้านสวัสดิการสังคม ตามกลุ่มเป้าหมายในพื้นที่จังหวัดราชบุรี ณ สถาบันการพัฒนาความรู้ด้านการพัฒนาสังคมและสวัสดิการ ตําบลเกาะพลับพลา อําเภอเมือง จังหวัดราชบุรี
นายจุติ กล่าวว่า รัฐบาล ได้ให้ความสําคัญในการแก้ไขปัญหาสังคมและการลดความเหลื่อมล้ําทางสังคม ด้วยการยกระดับพัฒนาคุณภาพชีวิตของประชาชนทุกกลุ่มเป้าหมาย อาทิ เด็กและเยาวชน สตรี คนพิการ ผู้สูงอายุ และผู้ด้อยโอกาส รวมทั้งผู้ที่ประสบปัญหาทางสังคม ทั้งนี้ กระทรวงการพัฒนาสังคมและความมั่นคงของมนุษย์ (พม.) ในฐานะเป็นองค์กรหลักในการดําเนินภารกิจด้านสังคมตามนโยบายรัฐบาล เพื่อส่งเสริมและพัฒนาคุณภาพและความมั่นคงในชีวิตของประชาชนทุกกลุ่มเป้าหมาย ซึ่งในวันนี้ มีการลงพื้นที่จังหวัดราชบุรี พร้อมคณะผู้บริหารกระทรวง พม. ณ สถาบันการพัฒนาความรู้ด้านการพัฒนาสังคมและสวัสดิการตําบลเกาะพลับพลา จังหวัดราชบุรี เพื่อรับฟังรายงานสถานการณ์ทางสังคมของจังหวัดราชบุรี และมอบโล่ประกาศเกียรติคุณผู้ทําประโยชน์แก่สังคม ประกอบด้วย 1) “เผือกเจริญฟาร์ม : ผู้ให้การสนับสนุนตามโครงการสวัสดิการก้าวหน้าเพื่อการพัฒนาที่ยั่งยืน: Productive Welfare 2) บ้านผู้สูงอายุเบธานี องค์กรสาธารณประโยชน์ที่ให้การดูแลผู้สูงอายุ 3) มูลนิธธิรรมจารินีวิทยา องค์กรสาธารณประโยชน์ที่ให้การดูแลเยาวสตรี และ 4) นายนพเก้า นาแป้น พิการทางร่างกายและการเคลื่อนไหว อีกทั้งมอบพันธุ์ปลานิลจิตรลดา ให้แก่ครอบครัวกลุ่มเป้าหมาย ตามโครงการสวัสดิการก้าวหน้าเพื่อการพัฒนาที่ยั่งยืน : Productive Welfare จํานวน 10 ครอบครัว และมอบบ้านพอเพียงชนบทให้แก่ครอบครัวของคนพิการ ผู้สูงอายุ ผู้มีรายได้น้อย และผู้ด้อยโอกาส ตามโครงการบ้านพอเพียงชนบทประจําปีงบประมาณ 2562 จํานวน 19 ตําบล 146 ครัวเรือน อีกทั้งเยี่ยมชม“มหกรรมการขับเคลื่อนงานสวัสดิการด้านสังคมในพื้นที่จังหวัดราชบุรี” และพบปะพูดคุยกับประชาชนในพื้นที่ เพื่อทราบถึงปัญหาและความต้องการด้านสวัสดิการสังคม ตามกลุ่มเป้าหมายในพื้นที่จังหวัดราชบุรี
รัฐบาลไทย-ข่าวทำเนียบรัฐบาล-กระทรวงกลาโหม ส่งกำลังพลและยุทโธปกรณ์ช่วยผู้ประสบอุทกภัย สปป.ลาว
วันพฤหัสบดีที่ 26 กรกฎาคม 2561
กระทรวงกลาโหม ส่งกําลังพลและยุทโธปกรณ์ช่วยผู้ประสบอุทกภัย สปป.ลาว
โดยได้มอบหมายให้กองทัพอากาศส่งเครื่องบิน C-130 และ เฮลิคอปเตอร์กู้ภัย EC725 ไปช่วยขนสิ่งของ โดยกองทัพบก
จะสนับสนุนกําลังพล รถบรรทุกทหาร เรือท้องแบน ช่วยเหลือไปยัง สปป.ลาว และใช้สนามบินอุบลราชธานี - กองบิน21 เป็นจุดต่อระยะไปยังสนามบินปากเซ สปป.ลาว
รัฐบาลไทย-ข่าวทำเนียบรัฐบาล-นายกฯ ดีใจการจับจ่ายช่วงปีใหม่คึกคัก คาดยอดเงินหมุนเวียน 5.7 หมื่นลบ. ชี้สัดส่วนการท่องเที่ยวต่างจังหวัดและกลับบ้านเพิ่มขึ้น มุ่งทำกิจกรรมเพื่อครอบครัว ไหว้พระทำบุญ สังสรรค์กับญาติ
วันอาทิตย์ที่ 31 ธันวาคม 2560
นายกฯ ดีใจการจับจ่ายช่วงปีใหม่คึกคัก คาดยอดเงินหมุนเวียน 5.7 หมื่นลบ. ชี้สัดส่วนการท่องเที่ยวต่างจังหวัดและกลับบ้านเพิ่มขึ้น มุ่งทํากิจกรรมเพื่อครอบครัว ไหว้พระทําบุญ สังสรรค์กับญาติ
นายกฯ ดีใจการจับจ่ายช่วงปีใหม่คึกคัก คาดยอดเงินหมุนเวียน 5.7 หมื่นลบ. ชี้สัดส่วนการท่องเที่ยวต่างจังหวัดและกลับบ้านเพิ่มขึ้น มุ่งทํากิจกรรมเพื่อครอบครัว ไหว้พระทําบุญ สังสรรค์กับญาติ
วันนี้ (31 ธันวาคม 2560) พลเอก ประยุทธ์ จันทร์โอชา นายกรัฐมนตรี ได้รับรายงานว่า การจับจ่ายใช้สอยของพี่น้องประชาชนทั่วประเทศในช่วงวันหยุดเทศกาลปีใหม่เป็นไปอย่างคึกคัก โดยเฉพาะที่ตลาดสดและห้างสรรพสินค้า โดยประชาชนที่กลับไปเยี่ยมบ้านและพักผ่อนในวันหยุดได้ออกไปซื้ออาหารสด เพื่อนําไปปรุงรับประทานกับครอบครัว ซึ่งในปีนี้มีราคาไม่แพง ทั้งเนื้อสัตว์ อาหารทะเล ผักและผลไม้ ส่วนหนึ่งเป็นเพราะกระทรวงพาณิชย์ได้ควบคุมราคาอย่างเหมาะสม
“นายกฯ ดีใจที่เห็นบรรยากาศเช่นนี้ โดยรัฐบาลพยายามออกมาตรการต่าง ๆ ที่จะช่วยกระตุ้นกําลังซื้อให้กับประชาชน เช่น โครงการบัตรสวัสดิการแห่งรัฐ ช่วยสนับสนุนค่าครองชีพและการเดินทาง หรือช้อปช่วยชาติ ที่แม้ว่าในปีนี้จะออกมาเร็วกว่าปีก่อน ๆ แต่ผู้ประกอบการก็มีแนวทางส่งเสริมการขายไปตลอดทั้งช่วงเทศกาล”
นอกจากนี้ ยังพบว่า มีประชาชนเดินทางไปท่องเที่ยวต่างจังหวัดและกลับภูมิลําเนาในสัดส่วนเพิ่มขึ้น เพราะให้ความสําคัญกับครอบครัวมากกว่าการทํากิจกรรมที่ไม่จําเป็นอื่น ๆ โดยนิยมไปทําบุญไหว้พระ สังสรรค์กับญาติมิตร และซื้อของขวัญของฝากให้แก่ผู้อื่น โดยธนาคารออมสินได้คาดการณ์ว่าพี่น้องประชาชน โดยเฉพาะผู้มีรายได้น้อยจะจับจ่ายใช้สอยรวมกันประมาณ 57,000 ล้านบาท เฉลี่ยต่อคนอยู่ที่ 3,765 บาท ในช่วงเทศกาลนี้
อย่างไรก็ตาม นายกรัฐมนตรีเป็นห่วงเรื่องการขับขี่ยานพาหนะและการเดินทาง โดยขอให้ทุกคนใช้ความระมัดระวัง ช่วยตักเตือนกันเองภายในครอบครัว และปฏิบัติตามคําแนะนําของเจ้าหน้าที่ เพื่อป้องกันอันตรายแก่ชีวิตและทรัพย์สินที่อาจเกิดขึ้นได้ทุกเวลา
******************************